લક્ષ્મીજીએ છેલ્લો પાસો ફેંકી જોયો અને કહ્યું - હે ગાયમાતાઓ! હું તમારો મહિમા સારી રીતે જાણું છું. પ્રાચીન સમયમાં ભારતવાસીઓ ગાયોને જ મુખ્ય ધન ગણતા. જેની પાસે વધુ ગાયો હોય તે શ્રીમંત કહેવાતો! શાસ્ત્રો પણ એની સાક્ષી પૂરે છે. તમારી માત્ર સેવા-પૂજા જ નહિ, પણ રક્ષણ અને પાલન પણ કરવામાં આવતું. તમારા શરીરમાં તેત્રીસ કરોડ દેવતાઓનો વાસ છે. તમે પૂજાને યોગ્ય છો, કારણ કે દૂધ, ઘી વગેરે વિના યજ્ઞ થઇ શકતો નથી. તદુપરાંત, ગૌ-વંશનું આપણા નિત્યક્રમમાં અનેક રીતે મહત્વ છે. ગૌ-વંશની (બળદની) શ્રમ-શક્તિથી પૃથ્વી સરળતાથી ખેડી શકાય છે, જેથી ધન-ધાન્ય પાકે છે.